Дэйв Брубэк

**Дэйвід Ўорэн Брубэк** (; 6 сьнежня 1920, Конкард, Каліфорнія, ЗША&nbsp;— 5 сьнежня 2012, Норўалк, Канэктыкут, ЗША) — амэрыканскі джазавы піяніст і кампазытар, які лічыцца адным зь першапраходцаў стылю кул-джазу. Такія ягоныя творы, як «In Your Own Sweet Way» або «The Duke», сталі джазавым стандартам. Стыль Брубэка вагаецца ад выкшталцонага да напышлівага, выпрацаванага клясычнай адукацыяй маці і ўласнымі імправізацыйнымі ўменьнямі.

У музыцы прымяняў незвычайныя памеры і накладаў канстрастныя рытмы, мэтры ды танальнасьці. Складаў таксама аркестравую і рэлігійную музыку, пісаў суправаджэньне для тэлеперадачаў.

## Жыцьцяпіс
Нарадзіўся ў сям’і жывёлавода Пітэра Гоўарда Брубэка і настаўніцы па гры на фартэпіяна Элізабэт Айві, ад якой пачаў навучацца музыцы. Аднак плянаваў дапамагаць бацьку на ранча і з гэтай мэтай паступіў на вэтэрынара ў стоктанскі коледж. Але ўжо там перавёўся на музычнае аддзяленьне. Скончыўшы навучаньне ў 1942 року, быў прызваны ва ўзброеныя сілы, служыў у Эўропе. На адным з выступаў выклікаўся сыграць на фартэпіяна і аказаў такое ўражаньне, што быў адкліканы з страявой службы дзеля стварэньня гурту, які атрымаў назву «The Wolfpack». Падчас службы, у 1944 року, пазнаёмўіся з Полам Дэзмандам.

Пасьля службы паступіў у Мілз-коледж у Оўклэндзе. У 1949 року ўпершыню запісаўся на студыі з уласным актэтам, а пасьля з трыё. Выдадзеныя на Fantasy Records запісы разышліся зь вялікім посьпехам. У 1951 Брубэк заснаваў «Квартэт Дэйва Брубэка», дзе Пол Дэзманд стаў саксафаністам. Яны займелі папулярнасьць выступамі ў начным клюбе ды кампусах Сан-Францыска і запісалі шэраг альбомаў: *Jazz at Oberlin* (1953), *Jazz at the College of the Pacific* (1953) *Jazz Goes to College* (1954). У 1954 Дэйв Брубэк быў зьмешчаны на вокладку часопісу *[[Time (часопіс)|Time]]* — другі джазавы музыка пасьля Луіса Армстранга 21 лютага 1949).

У 1958 року квартэт наведаў з канцэртамі Азію ды Эўропу, у тым ліку правялі 13 канцэртаў у Польшчы. У 1959 быў запісаны альбом *Time Out*, амаль усе кампазыцыі якога мелі незвычайныя памеры: , ,  і . Тым ня меней, гэты альбом хутка зрабіўся плятынавым, стаўшы першым джазавым альбомам, прададзеным у колькасьці больш за мільён копіяў. Пасьля яго былі запісаныя іншыя падобныя альбомы: *Time Further Out: Miro Reflections* (1961), *Time Changes* (1963), *Time In* (1966).

Са сваёй жонкай Аёлай Брубэк стварыў джаз-м’юзыкл *The Real Ambassadors*, альбом кампазыцыяў да якога выйшаў у 1961 року з удзелам Люіса Армстранга, Ламбэрта, Гендрыкса, Роса і Кармэн Макрэй. На піку творчасьці ў пачатку 1960-х квартэт запісваў да чатырох альбомў у год.

Памёр ад спыненьня сэрца за дзень да свайго 92-годзьдзя.

## Сям’я

## Узнагароды

## Памяць

## Дыскаграфія

## Крыніцы

## Вонкавыя спасылкі

* Allmusic
* Find a Grave
* 
* 

Катэгорыя:Нарадзіліся ў Каліфорніі
Катэгорыя:Памерлі ў Канэктыкуце
Катэгорыя:Джазавыя кампазытары ЗША
Катэгорыя:Джазавыя піяністы ЗША
Катэгорыя:Удзельнікі Другой сусьветнай вайны з ЗША
Катэгорыя:Рыма-каталіцкія дзеячы ЗША
Катэгорыя:Прынялі рыма-каталіцтва
Катэгорыя:Сябры Амэрыканскай акадэміі мастацтваў і навук
Катэгорыя:Ляўрэаты прэміі «Грэмі» за жыцьцёвы ўнёсак
Катэгорыя:Адзначаныя Нацыянальным мэдалём мастацтваў ЗША